מתן שביט

מתן שביט (נולד ב-16 ביולי 1990) הוא שחקן תיאטרון וטלוויזיה ישראלי. מאז שנת 2015 הוא נמנה עם שחקני התיאטרון הלאומי הבימה.

ביוגרפיה 
מתן שביט נולד וגדל בתל אביב-יפו. במקביל ללימודיו בתיכון התבלט בלהקת צופי תל אביב שם כיכב בשני מחזות זמר מקוריים של הבמאי, הכותב והמלחין ירון כפכפי. בשנת 2007 זכה על תפקידו במחזמר "לא שולט בזה" בפרס השחקן המצטיין לנוער בפסטיבל סתיו תיאטרוני בחסות התיאטרון הקאמרי.

בשנת 2011 לאחר שירותו הצבאי החל את לימודי המשחק בסטודיו למשחק מיסודו של יורם לוינשטיין. שם זכה בפרס קרן התרבות אמריקה-ישראל בשנת 2013.

מיד עם סיום הלימודים בשנת 2014 הצטרף ל"אנסמבל עיתים" של התיאטרון הקאמרי בניהולה והדרכתה של רנה ירושלמי. ב-2014 שיחק בהצגה "רודף העפיפונים" בתיאטרון גשר בבימויו של נועם שמואל, בתפקיד אמיר. בשנת 2015 שיחק ב"פיטר פן" בתפקיד פיטר פן בתיאטרון מופע. בחנוכה 2016 שיחק בהצגה "בת הים הקטנה" בתפקיד הנסיך, לצד עדי הימלבלוי בהפקתו של מאור מימון. בשנת 2017 שיחק בהצגה ״סולם יעקב״ בתיאטרון השעה הישראלי; הצגה המתארת את סיפור חייו של השחקן והקומיקאי יעקב כהן. באותה שנה שיחק בהצגה ״הקוסם מארץ עוץ״ בתפקיד איש הפח, בהפקת תיאטרון השעה הישראלי. בשנת 2018 שיחק בהצגה "מול כולם" בתפקיד שון בתיאטרון השעה הישראלי; ההצגה זכתה כהצגת השנה בפרס הבמה לילדים ונוער.

בינואר 2020 לוהק לתפקיד הראשי בהצגה "חלומות של אחרים" מחזה מוזיקלי מקורי המבוסס על שיריו של עידן רייכל, בהפקת תיאטרון השעה הישראלי.

תפקידיו בתיאטרון הבימה 
בשנת 2015 הצטרף ללהקת שחקני תיאטרון הבימה עם המחזמר "אוויטה". מאז לקח חלק בהצגות רבות מתוך רפרטואר התיאטרון, ביניהן:

 "שייקספיר מאוהב" בבימויו של משה קפטן, בתפקיד סם (2016)
 "סיפור אהבה בשלושה פרקים" בבימויו של נתן דטנר, בתפקיד אלן (2017)
 "סימני דרך" מחזה מוזיקלי המתאר את סיפור חייה של נעמי שמר בבימויו של משה קפטן בתפקיד רן  (2017)
 "הרפתקאות דוד אריה" מחזה ע"פ ספריו של ינץ לוי בבימויו של רועי שגב, בתפקיד ינון (2017)
 "אגדת רובינא" בבימויה של חמוטל פוסקולינסקי, הצגה המתארת את סיפור חייה של השחקנית חנה רובינא שם שיחק בתפקיד נחום צמח (2017)
 "מיקה שלי" שיחק את התפקיד הראשי (ארי קופרמן) מחזה מוזיקלי מקורי על פי לחניו של יאיר רוזנבלום בבימויו של משה קפטן (2018)
 ״הרובוטית" מחזה ישראלי מקורי מאת רוני סיני ועוזי וייל בבימויו של רועי שגב, בתפקיד שיר פז (2019)
 "יש רופא באולם" קומדיה מאת ריי קוני, בבימויו של משה נאור, בתפקיד ד"ר קונולי - קופרודוקציה של תיאטרון הבימה עם תיאטרון חיפה (2019)
 "מאמא מיה" בבימויו של משה קפטן בתפקיד סקיי (2020)
 "בוסתן ספרדי" גרסה מחודשת משנת 2021 בתפקיד מכלוף, בבימויו של צדי צרפתי
 "דבר על מקום הימצאם" תיאטרון הבימה בשיתוף HOT VOD מחזה מאת נאוה סמל בבימויה של איה קפלן, בתפקיד ניסן בוים (2021). 
 ״קבן״ מאת נבו זיו, בתפקיד בר הרוש בבימויה של דפנה זילברג (2021). 
 "המלט" מאת ווילאם שייקספיר בתפקיד אופליה בבימויו של מאור זגורי (2021). 
 "רומיאו ויוליה״ מאת ווילאם שייקספיר בליווי הלחנים של פרוקופייב, שיתוף פעולה בין התזמורת הפילהרמונית הישראלית בניצוחו של להב שני והתיאטרון הלאומי הבימה, שם שיחק בתפקיד בנבוליו (2021). 
 "הדוקטור" דרמה מאת רוברט אייק, בבימויה של מירי לזר בתפקיד ג׳וניור (2022).
 "הרטיטי את ליבי" מחזה מאת חנוך לוין בבימויה של מירי לזר בתפקיד בַּרְבַּסְפַּסְקוּאָה (2022).
 "לאופולד-שטאט״ מחזה מאת טום סטופארד בבימויו של אילן רונן בתפקיד לאו (2023)

בשנת 2019 זכה בפרס השחקן המבטיח בתיאטרון הבימה.

בטלוויזיה 
מתן שביט החל את הקריירה הטלוויזיונית שלו כבר כשהיה בן 15 כשלוהק לסדרה "המערכת" ששודרה בערוץ הילדים (2005).

בבגרותו שיחק בסדרות טלוויזיה רבות ביניהן: העונה הראשונה של סדרת הנוער "נעלמים" בבימויו של רני סער; הסדרה שודרה בערוץ ניקלודיאון (2014), "רון" קומדיה שנכתבה על ידי היוצר רון פלדמן ושודרה ב-Yes Comedy (2015), העונה הראשונה והשנייה של הסדרה "פלאשבק" ששודרה בערוץ הילדים בתפקיד שלומי חתן (2016), "בשבילה גיבורים עפים" ששודרה בקשת 12 (2017), "דאנסטורי" בבימויו של עודד רז; בתפקיד אלון אחיו של מיכאל גבעתי הסדרה שודרה בערוץ דיסני (2018).

קישורים חיצוניים 
 
 מתן שביט, במסד הנתונים הקולנועיים IMDb (באנגלית)
 מתן שביט, באינדקס שחקני ישראל באתר שח"ם
 מתן שביט, באתר תיאטרון הבימה
 
 

שחקני קולנוע וטלוויזיה ישראלים
שחקני תיאטרון ישראלים
חברי להקת צופי תל אביב
בוגרי תנועת הצופים בישראל
בוגרי סל"ה - הסטודיו לאמנויות התיאטרון מיסודו של יורם לוינשטיין
ישראלים שנולדו ב-1990